SMPC รายได้ขายถังแก๊สเพิ่ม! หนุนกำไรปี 64 โต 17% แตะ 727.78 ลบ. แจกปันผล 0.47 บ.
SMPC รายได้ขายถังแก๊สเพิ่ม! หนุนกำไรปี 64 โต 17% แตะ 727.78 ลบ. จากช่วงเดียวกันปีก่อนอยู่ที่ 618.71 ลบ. แจกปันผล 0.47 บ. XD 7 เม.ย. จ่ายปันผล 29 เม.ย.2565
SMPC รายได้ขายถังแก๊สเพิ่ม! หนุนกำไรปี 64 โต 17% แตะ 727.78 ลบ. จากช่วงเดียวกันปีก่อนอยู่ที่ 618.71 ลบ. แจกปันผล 0.47 บ. XD 7 เม.ย. จ่ายปันผล 29 เม.ย.2565
15 ก.พ. 2565

บริษัท สหมิตรถังแก๊ส จำกัด (มหาชน) หรือ SMPC รายงานผลการดำเนินงานประจำปี 2564 สิ้นสุดวันที่ 31 ธันวาคม 2564

โดยผลการดำเนินงานปีเพิ่มขึ้นจากรายได้จากการขายปี 2564 อยู่ที่ 4,550.35 ล้านบาท จากช่วงเดียวกันของปีก่อนอยู่ที่ 3,973.38 ล้านบาท เนื่องจากราคาขายเฉลี่ยสูงขึ้นจากการปรับราคาขายเพิ่มขึ้นให้สอดคล้องกับราคาวัตถุดิบ (เหล็ก) ที่เพิ่มขึ้นตามราคาตามราคาตลาดโลก และสัดส่วนการขายถังสามส่วนที่ราคาสูงเพิ่มขึ้น
อย่างไรก็ตามปริมาณการขายปีนี้ใกล้เคียงกันกับปีก่อน เนื่องจากผลกระทบ จากปัญหาระวางเรือขาดแคลนทำให้เป็นอุปสรรคต่อการส่งออก เป็นผลให้สินค้าสำเร็จรูปปลายงวดคงเหลือเพิ่มขึ้น ในขณะที่ความต้องการใช้ถังแก๊สยังคงเพิ่มขึ้นอย่างต่อเนื่องโดยเฉพาะลูกค้าในแถบทวีปอเมริกาเหนือ นอกจากนี้ค่าเงินบาทต่อสกุลเงินต่างประเทศ เช่น ดอลลาร์สหรัฐและยูโร ที่อ่อนลงอย่างต่อเนื่องทำให้บริษัทในฐานะผู้ส่งออกได้รับประโยชน์จากสถานการณ์ดังกล่าว
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ก.ค. 2564 ถึงวันที่ 31 ธ.ค. 2564 เป็นเงินสดในอัตราหุ้นละ 0.47 บาท กำหนดขึ้นเครื่องหมาย XD วันที่ 7 เม.ย.2565 และกำหนดจ่ายเงินปันผลในวันที่ 29 เม.ย.2565